
ΕΛΛΗΝΙΚΗ ΔΗΜΟΚΡΑΤΙΑ
ΔΗΜΟΣ ΛΕΥΚΑΔΑΣ
Λευκάδα, 08/09/2023


ΑΝΑΚΟΙΝΩΣΗ
 Ο Δήμος Λευκάδας εκφράζει έμπρακτα την αλληλεγγύη του στους δοκιμαζόμενους από την πρωτοφανή θεομηνία ‘’Daniel’’ συνανθρώπους μας, αναλαμβάνοντας την πρωτοβουλία να συγκεντρώσει τρόφιμα και είδη πρώτης ανάγκης για να σταλούν άμεσα στις πληγείσες περιοχές.
 Τα είδη θα συγκεντρώνονται καθημερινά από την Δευτέρα 11/09/2023 έως και την Παρασκευή 15/09/2023 και ώρες 8πμ-13:30μμ στο χώρο του Πνευματικού Κέντρου Λευκάδας.
Συγκεκριμένα, τα είδη που χρειάζονται είναι: 
· Είδη ένδυσης και υπόδησης χειμερινά
· Κλινοσκεπάσματα
· Σκηνές 
· Υπνόσακοι και στρώματα για σκηνές 
· Λευκά είδη (πετσέτες,σεντόνια)
· Είδη ατομικής υγιεινής για καταστάσεις πρώτης ανάγκης , πάνες ακράτειας για ηλικιωμένους, υποσέντονα κλπ
· Βρεφικά είδη (πάνες, μωρομάντηλα, γάλα σε σκόνη, κρέμες, μπιμπερό κλπ)
· Υγειονομικό υλικό (βαμβάκι, επίδεσμοι, γάζες κλπ)
· Τρόφιμα μακράς διάρκειας (κονσέρβες, ξηρά τροφή, μπισκότα, φρυγανιές κλπ)
· Νερά
· Θερμός
· Φανάρια χειρός
· Powerbank
· Ζωοτροφές

Παρακαλούμε όπως τα είδη ένδυσης και υπόδησης να είναι καθαρά, σε πολύ καλή κατάσταση και συσκευασμένα ανά είδος.


Καλούμε τους συμπολίτες μας και όλους τους φορείς, τους πολιτιστικούς και αθλητικούς συλλόγους και τα σωματεία με την συνδρομή τους να εκφράσουν έμπρακτα την συμπαράσταση και αλληλεγγύη τους.


                                              			      ΑΠΟ ΤΟΝ ΔΗΜΟ ΛΕΥΚΑΔΑΣ

